अगाडिको आवरण पृष्ठ

टुरी व भुरी

तह  ५ , कक्षा २

लेखकः निता चौधरी

दंगाहा थारू

१

एकठो गाउँम टुरी व भुरी रलह। टुरी बर्की डाइक छाइ रह। भुरी छोट्की डाइक छाइ रह। टुरीहन किउफे मजा निमानिस्।

२

खैनाफे निडिहिस्, भुख्ल बैठ। कामकेल कर पठाइस। टुरीघर बैठ। भुरी जुन पह्र जाए।

३

टुरीक लाग बाबा एक्ठो छेगर्या किन्डेलिस।

छेगर्या चह्राए बन्वम जाए। डिनभर अक्‍कल्हे छेगर्या चह्राए। सन्झ्याक घर आए।

४

घर आएटफे खैना निडिहिस। भुख्ल छेगर्या चह्राए जाए। बन्वम छेगर्यक डुढ खाए।

५

टुरी ढिरढिर ठुल्हैटी गैल। वाकर डाइहन अचम्म लग्लिस। एक डिन भुरीहनफे छेगर्या चह्राए पठैलिस। भुरीफे  टुरीकसङ बन्वा गैल।

६

टुरी बन्वा पुग्ख छेगर्यक डुढ डुहल। अप्न खाइल, भुरीहनफे खाइक लाग डेहेल। भुरीफे छेगरेक डुढ खाइल। घर आक भुरी आपन डाइकठे जनाइल।

७

टुरी ट बन्वम डुढ खाइट कहल। एक डिन भुरीक डाइ बेराम हुइठिस। गुरूवा बलैठ। गुरूवा आछट ह्यारट।

८

गुरूवा छेगर्या पुजपरी कहट। टुरी निमानट। निमान्क टुरीक छेगर्रया पुज्डेठ। सक्‍कुजन छेगरेक सिकार खैठ।

९

टुरी सिकार नैखाइट। सक्‍कुजहन्क खैलक ड्वाङगर बिहोर्क ढरट। ओ रज्वक अङ्नम गार डेहट। ड्वाङगर गारल ठाउँमसे स्वानक रूख्वा जामट।

१०

सक्‍कु जन उखाँर जैठ निसेक्ट। टुरी केल बचल रह। टुरीहनफे जन बलैलिस टुरी निगैल।

११

एक डिन रज्वा बलैलिस टफे निजाइटह। रज्वा छाइ बनैम कलिस ट गैल। रज्वक अङ्नम सक्‍कुजन जुटल रलह।

१२

टुरी रूख्वा छुवल। छुटिकि रूख्वा ढलगिल। सक्‍कुजन टाली बजैल।

१३

एक डिन रज्वा सक्‍कुनबलाइल। गाउँक सक्‍कुजहन खैना खवाइल। सक्‍कुजे खुसी हुइल।

१४

सक्‍कु गाउँक मनै जुटल रलह। सक्‍कुनकठे टुरीह रज्वा छाइ बनाइल। भुरी ओ वाकर डाइ माफी मङ्ल।

शीर्षक पृष्ठ

टुरी व भुरी

तहगत, तह ५

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Backward Society Education (BASE) and World Education.

दंगाहा थारूNepal

श्रेय पृष्ठ http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः दंगाहा थारू भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End